Atunci când părinţii nu se înţeleg în privinţa locuinţei copilului lor minor, aceasta se stabileşte de către instanţa de tutelă, judecătoria în a cărei rază teritorială se află domiciliul sau reşedinţa minorului, care va avea în vedere raportul de anchetă psihosocială, va asculta părinţii şi copilul care a împlinit vârsta de 10 ani. Minorul sub vârsta de 10 ani poate fi ascultat cu încuviințarea instanței.